**Skaidrojums par vakcinēšanas nosacījumiem asistenta, pavadoņa un ES finansētā aprūpes pakalpojuma sniedzējiem un saņēmējiem**

*Vakcinēšanās nepieciešamību un nosacījumus sociālo pakalpojumu jomā nosaka Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” 3.5.apakšsadaļa un noslēguma jautājumi.*

Skaidrojums attiecas uz personām, kuras saņem vai sniedz valsts finansētu asistenta un pavadoņa pakalpojumu, kā arī Eiropas Savienības politiku instrumentu projekta ietvaros finansētu aprūpes pakalpojumu bērnam līdz 18 gadu vecumam.

|  |  |  |
| --- | --- | --- |
|  | Līdz 15.11.2021. | Pēc 15.11.2021. |
| Pakalpojuma saņēmējiem | Nav jābūt obligāti vakcinācijas vai pārslimošanas sertifikātam vai negatīvam Covid-19 testam. Pakalpojumu bez sertifikāta vai negatīva testa var saņemt, ja pakalpojuma nesaņemšana rada apdraudējumu veselībai, dzīvībai vai drošībai. *(MK noteikumu Nr.662 69.punkts)* | Nav jābūt obligāti vakcinācijas vai pārslimošanas sertifikātam vai negatīvam Covid-19 testam. Pakalpojumu bez sertifikāta vai negatīva testa var saņemt, ja pakalpojuma nesaņemšana rada apdraudējumu veselībai, dzīvībai vai drošībai. *(MK noteikumu Nr.662 69.punkts)* |
| Asistentiem/ pavadoņiem / ES aprūpētājiem | Pakalpojumus var sniegt ar vakcinācijas/pārslimošanas sertifikātu vai pēdējo 72 stundu laikā pirms pakalpojuma sniegšanas veiktu RNS testu, ja tas ir negatīvs. *(MK noteikumu Nr.662 72.2.apakšpunkts 329. un 335.punkts)*  Asistenti, pavadoņi un aprūpētāji testēšanas sertifikātu uzrāda pakalpojuma saņēmējam. Sociālais dienests testēšanas sertifikātu nepārbauda. *(MK noteikumu Nr.662 338.punkts)*  Ja ir noteikta prasība uzrādīt vakcinācijas vai pārslimošanas sertifikātu asistenta pakalpojuma sniegšanas galamērķī (zaļais režīms), tā ir spēkā, un ar negatīvu testu pakalpojuma sniedzējs to apmeklēt nevar. | Pakalpojuma sniedzējiem obligāti jābūt sadarbspējīgam vakcinācijas vai pārslimošanas sertifikātam. *(MK noteikumu Nr.662 72.2.apakšpunkts)*  Tādējādi personas bez attiecīgā sertifikāta pakalpojumu sniegt vairs nevarēs un sociālie dienesti attiecīgi nevarēs veikt arī samaksu.  Lai persona ar invaliditāti nepaliktu bez pakalpojuma, sociālajam dienestam sadarbībā ar pakalpojuma pieprasītāju jāmeklē citi pakalpojuma nodrošināšanas veidi (piemēram, cita pakalpojuma sniedzēja piesaiste) vai jālemj par pakalpojuma pārtraukšanu uz laiku, kamēr pakalpojuma sniedzējs saņem  sadarbspējīgu vakcinācijas sertifikātu. |
| Sociālā dienesta darbiniekam | Jābūt sadarbspējīgam vakcinācijas vai pārslimošanas sertifikātam vai pēdējo 72 stundu laikā pirms pakalpojuma sniegšanas veiktu RNS testu, ja tas ir negatīvs. *(MK noteikumu Nr.662 72.2.apakšpunkts 329. un 335.punkts)*  Vajadzība pēc asistenta pakalpojuma nepieciešamības tiek novērtēta klātienē, ievērojot epidemioloģiskās drošības prasības. | Jābūt sadarbspējīgam vakcinācijas vai pārslimošanas sertifikātam. *(MK noteikumu Nr.662 72.punkts)*  Vajadzība pēc asistenta pakalpojuma nepieciešamības tiek novērtēta klātienē, ievērojot epidemioloģiskās drošības prasības. |
| Skatīt arī Vadlīnijas sociālo dienestu darbam ārkārtējā situācijā: <https://www.lm.gov.lv/lv/socialajiem-dienestiem> | |